****

**ZAVRŠEN PROJEKT „RIVA GRADAC – UREĐENJE POSTOJEĆE RIVE“**

U prosincu 2023. godine započela je provedba projekta „*Riva Gradac – uređenje postojeće rive*“ s ciljem unaprjeđenja komunalne i turističke infrastrukture te ponude u naselju.

Projektne aktivnosti uključivale su građevinsko-obrtničke radove (postavljanje betonskih opločnika na kolnički dio i kamenih opločnika na šetnicu, rubnog kamena), elektrotehničke radove odnosno zamjenu javne rasvjete, hortikulturne radove, radove navodnjavanja, postavljanja multimedije; zvučnika i ozvučenja rive, a iste će se završiti do početka turističke sezone 2024. godine.

Projektom uređenja rive unaprijedila se i valorizirala turistička infrastruktura pomorskog dobra ne samo u ljetnom razdoblju, već tijekom čitave godine te se povećao broj posjetitelja i noćenja u naselju Gradac. Projekt promiće općinu Gradac kao uređenu i ekološki prihvatljivu i održivu turističku destinaciju, povećava gospodarsku konkurentnost i pridonosi prepoznatljivosti i posjećenosti općine Gradac i Splitsko-dalmatinske županije.

Projekt je sufinanciran sredstvima Splitsko-dalmatinske županije u iznosu od 130.000,00 EUR.



